דניאל וולפסון (מטפסת הרים)

דניאל וולפסון (נולדה ב-5 בדצמבר 1977) היא מטפסת הרים מקצוענית ישראלית.

היא האישה הישראלית הראשונה שהעפילה לפסגת הר האוורסט והאישה הישראלית הראשונה שהשלימה העפלה לשבע הפסגות.

 ביוגרפיה 
וולפסון נולדה ברוסיה. עלתה לישראל כילדה עם משפחתה והם התגוררו בשכונת נווה שרת בתל אביב.

וולפסון בעלת תואר ראשון במנהל עסקים מאוניברסיטת דרבי, תואר ראשון במשפטים מהמכללה למנהל ותואר שני במשפטים מאוניברסיטת תל אביב ואוניברסיטת קליפורניה בברקלי. וולפסון עבדה כעורכת דין בתחום מסחרי במשרדי איתן ארז, במשרדי יהודה רוה ומ-2017 בעלת משרדי דניאל וולפסון ושות'.

את הקריירה הספורטיבית כאלפיניסטית החלה וולפסון בגיל מאוחר יחסית. בשנת 2011 נסעה עם בנה וחברים לחופשת סקי בבולגריה, שם נפלה בתאונת רכבל מגובה של כחמישה מטרים ורגלה הימנית התרסקה. לאחר ניתוח חירום בבולגריה והשתלת פלטינה ברגלה, פונתה לישראל. במשך הטיפול, לא היה ידוע אם תוכל לשוב ללכת, אולם וולפסון החליטה כמטאפורה "אני עוד אכבוש את האוורסט". אחרי כשנתיים וחצי הצליחה לחזור ללכת, בצליעה ובתמיכת מקל. לאחר כחצי שנה נוספת נרשמה לקבוצת ריצה למתחילים והחלה לרוץ. לאחר מספר חודשים הצטרפה וולפסון למשלחת טיפוס לרומניה, ולאחריה למשלחת נוספת למרתון האוורסט, בו רצים למרגלות ההר ומתנסים בשהייה בגובה רב. במסעות הטיפוס התמחתה בתחום בארץ, ברוסיה, באירופה ובארצות הברית.

באפריל 2021 יצאה למסע טיפוס בן חודשיים בנפאל, עם קבוצה בת 12 אנשים, במטרה להעפיל על ההר הגבוה בעולם, האוורסט. ב-23 במאי 2021 העפילה לפסגה. רק חמישה אנשים מתוך 12 האנשים בקבוצה הצליחו להעפיל לפסגה במסע הזה.

באפריל 2024 השלימה העפלה לשבע הפסגות, הפסגה הגבוהה ביותר בכל יבשת, לאחר שהעפילה בהצלחה לפסגת הר קושצ'ושקו, ההר הגבוה ביותר ביבשת אוסטרליה. בפסגה הניפה את דגל ישראל וכרזה הקוראת לשחרור החטופים, חצי שנה לאחר מתקפת הטרור של חמאס ב-7 באוקטובר 2023.

וולפסון היא מרצה בינלאומית, המעבירה הרצאות שונות המספרות את סיפור חייה ותובנות ממסעות הטיפוס. בנוסף, היא מאמנת ריצה מוסמכת ומדריכת אתגר מוסמכת ומובילה מסעות טיפוס בכל היבשות.

בשנת 2024, ייסדה את מועדון 7 הפסגות.

 הישגים 

 מס'  הר / פסגה  גובה (מ')  מדינה/יבשת  תאריך טיפוס  הערות15מנאסלו8,163נפאל/אסיהספטמבר 25ההר השמיני בגובהו בעולם 14  מקלו 8,485  נפאל/אסיה  מאי 2024  הושלם לאחר ניסיון כושל ב־2023אסף רוזן, "סגרתי חשבון עם ההר": דניאל וולפסון כבשה את פסגת מקלו, באתר ynet, 17 במאי 2024. 13  קושצ'ושקו 2,228  אוסטרליה  7 באפריל 2024  ההר הגבוה ביבשת אוסטרליה. השלמת אתגר שבע הפסגות"החטופים היו איתנו בלב": דניאל וולפסון נכנסה למועדון 7 הפסגות, באתר ynet, 7 באפריל 2024. 12  דנאלי 6,194  ארצות הברית/אמריקה הצפונית  יולי 2022  אולפן ynet לאחר ההעפלה לפסגהאסף רוזן ואלכסנדרה לוקש, "לא כיף, אבל ממלא את הנפש": דניאל כבשה את הפסגה הגבוהה באמריקה הצפונית, באתר ynet, 4 ביולי 2022. 11  להוטסה 8,516  נפאל/אסיה  מאי 2022  דיווח ynet לאחר הטיפוסאסף רוזן ואחרים, "חשבתי שאולי זה הסוף": דניאל וולפסון חלפה על פני גופות מטפסים בדרך לפסגה נוספת, באתר ynet, 19 במאי 2022. 1-  וינסון 4,892  אנטארקטיקה  דצמבר 2021  כתבת ynet מסכמת את המסעאסף רוזן, אחרי האוורסט – דניאל וולפסון כבשה גם את פסגת אנטארקטיקה, באתר ynet, 27 בדצמבר 2021. 9  צ'ימבורסו 6,268  אקוודור/אמריקה הדרומית  נובמבר 2021  הר הכי גבוה באקוודור. יומן מסע באתר 4x4דניאל וולפסון, "הטיפוס להר הגעש הכי גבוה במדינת אקוודור – צ'ימבורסו", באתר 4x4, 29 בנובמבר 2021. 8  אוורסט 8,849  נפאל/אסיה  23 במאי 2021  הישראלית הראשונה בפסגהמערכת ynet, דניאל וולפסון הפכה לישראלית הראשונה שכבשה את האוורסט, באתר ynet, 23 במאי 2021. 7  אררט 5,137  טורקיה/אסיה  אוקטובר 2020  כתבת Outpanel על המסעOutpanel, "המסע אל כיפת הקרח המסתורית ליד הגבול האיראני", 15 באוקטובר 2020. 6  אקונקגווה 6,960  ארגנטינה/אמריקה הדרומית  2020 מערכת פורבס, "טיפוס מיוחד: הכירו את הישראלית הראשונה שהעפילה לפסגת האוורסט", באתר Forbes ישראל, 26 ביולי 2022. 5  אלברוס 5,642  רוסיה/אירופה  אוגוסט 2019  יומן מסע "אחים לחיים" באתר 4x4עופר אוגש, "אלברוס 2019 – אחים לחיים על פסגת אירופה", באתר 4x4, 20 באוגוסט 2019. 4  קילימנג'רו 5,895  טנזניה/אפריקה  מאי 2018  ההר הגבוה באפריקה. משלחת "אחים לחיים" (יומן מסע)אתר 4x4, "קילימנג'ארו – אחים לחיים, מאי 2018", 26 במאי 2018. 3  מון בלאן 4,807  צרפת/איטליה   ההר הגבוה במערב אירופה 2  אוחוס דל סלאדו 6,893  צ'ילה/ארגנטינה  לא פורסם (משוער 2021)  הר הגעש הגבוה בעולםTwo Nice Jewish Boys, "#237 – Will She Be the First Israeli Woman to Climb Everest? (Daniel Wolfson)", 6 באפריל 2021. 1  שסטה 4,322  ארצות הברית/קליפורניה   הר געש בקליפורניה

 חיים אישיים 
וולפסון מתגוררת בנתניה והיא אם לבן.

 קישורים חיצוניים 

הרצאת TEDx של דניאל וולפסון
מועדון 7 הפסגות של דניאל וולפסון
כתבה במאקו על אזכור החטופים והנרצחים במלחמת חרבות ברזל במהלך מסע הטיפוס





 הערות שוליים 

2024 04
קטגוריה:מטפסי שבע הפסגות
קטגוריה:מטפסי הר האוורסט
קטגוריה:מטפסות
קטגוריה:מטפסי הרים
קטגוריה:בוגרות המסלול האקדמי המכללה למינהל: משפטים
קטגוריה:בוגרי המסלול האקדמי המכללה למינהל: משפטים
קטגוריה:ישראליות שנולדו ב-1977
קטגוריה:ישראלים שנולדו ב-1977